Kwa bofelong ba Kereiti ya 10 moithuti yo o fitlheletseng dithuto ka Phitlhelelo e e tlhaelang a ka : bua le go tlhagisa ditlhangwa fela ka kgaotso e e nyemisang mooko ; bontsha tlhaelo e kgolo ya maitemogelo a tirisopuo ka tshisimogo le tlotlo ; tlhaela bokgoni jwa go reetsa ka tsenelelo go ranola , sekaseka , le go tlhalosa tshedimosetso ; dirisa puo fela boatleng a sa tlhaloganye ka jalo tlhaeletsano e bokoa ka ntlha ya tlhaelo ya tlotlontswe . lemoga , ranola , sekaseka kgotsa go tlhalosa ditlhangwa fa a buisa le go lebelela ka thetelelo ; retelelwa gotlhelele go bontsha go tlhaloganya kgotsa go tshegetsa dikakanyo tsa gagwe ka dintlha ; retelelwa ke go bontsha tshisimogo mo dikakanyong le mo dintlheng tsa setso tse di farologaneng ka thetelelo . kwala le go tlhagisa ditlhangwa tse di sa tlhaloganyeng ka di sena nyalelano le tomagano ya dintlha e bile di sa nepagala ; retelelwa ke go kwala go ya ka baamogedi , maitlhomo , maemo le dikagego tse di farologaneng ; tlhagisa sekwalwa se se kgamathetseng diphoso tse di bontshang tlhaelo e kgolo ya kitso ya thutapuo ; retelelwa gotlhelele go bontsha bosupi jwa poeletso le paakanyo ya diphoso mo dikwalong ; le fa a ntse a bona thuso ka metlha ga a bontshe tokafalo epe .